Tarybos reglamentas (EEB, Euratomas, EAPB) Nr. 1084/92
1992 m. balandžio 28 d.
iš dalies keičiantis Reglamentą Nr. 422/67/EEB, Nr. 5/67/Euratomas, nustatantį Komisijos pirmininko ir narių, Teisingumo Teismo pirmininko, teisėjų, generalinių advokatų ir sekretoriaus bei Pirmosios instancijos teismo pirmininko, narių ir sekretoriaus tarnybines pajamas, ir Reglamentą (EEB, Euratomas, EAPB) Nr. 2290/77, nustatantį Audito Rūmų narių tarnybines pajamas
EUROPOS BENDRIJŲ TARYBA,
atsižvelgdama į Europos Bendrijų jungtinės Tarybos ir jungtinės Komisijos steigimo sutartį, ypač į jos 6 straipsnį,
atsižvelgdama į Europos anglių ir plieno bendrijos steigimo sutartį, ypač į jos 78e straipsnį,
atsižvelgdama į Europos ekonominės bendrijos steigimo sutartį, ypač į jos 206 straipsnį,
atsižvelgdama į Europos atominės energijos bendrijos steigimo sutartį, ypač į jos 180 straipsnį,
atsižvelgdama į Protokolą dėl Europos Bendrijų dėl privilegijų ir imunitetų, ypač į jo 20 ir 21 straipsnius,
kadangi 1991 m. gruodžio 19 d. Tarybos reglamentas (EAPB, EEB, Euratomas) Nr. 3831/91, iš dalies keičiantis Europos Bendrijų pareigūnų tarnybos nuostatus ir kitų tarnautojų įdarbinimo sąlygas, siekiant įvesti laikinąjį įnašą [1], į Europos Bendrijų pareigūnų tarnybos nuostatus įterpė 66a straipsnį, įvedantį minėtą laikinąją įnašą;
kadangi minėtas laikinasis įnašas turėtų būti taikomas mutatis mutandis Komisijos pirmininkui ir nariams, Teisingumo Teismo pirmininkui, teisėjams, generaliniams advokatams ir sekretoriui, Pirmosios instancijos teismo pirmininkui, nariams ir sekretoriui bei Audito Rūmų nariams,
PRIĖMĖ ŠĮ REGLAMENTĄ:
1 straipsnis
1. Reglamento Nr. 422/67/EEB, Nr. 5/67/Euratomas [2] 19a straipsnis pakeičiamas taip:
"19a straipsnis
Pareigūnų tarnybos nuostatų 66a straipsnis taikomas mutatis mutandis Komisijos pirmininkui ir nariams, Teisingumo Teismo pirmininkui, teisėjams, generaliniams advokatams ir sekretoriui bei Pirmosios instancijos teismo pirmininkui, nariams ir sekretoriui"
.
2. Reglamento (EEB, Euratomas, EAPB) Nr. 2290/77 [3] 19a straipsnis pakeičiamas taip:
"19a straipsnis
Pareigūnų tarnybos nuostatų 66a straipsnis taikomas mutatis mutandis Audito Rūmų nariams"
.
2 straipsnis
Šis reglamentas įsigalioja kitą dieną po jo paskelbimo Europos Bendrijų oficialiajame leidinyje.
Jis taikomas nuo 1992 m. sausio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Liuksemburge, 1992 m. balandžio 28 d.